CELEX: 31999D0527
Language: ro
Date: 1999-07-14 00:00:00
Title: Decizia Comisiei din 14 iulie 1999 de stabilire a condițiilor speciale care reglementează importurile produselor pescărești și de acvacultură originare din Oman [notificată cu numărul C(1999) 2059] (Text cu relevanță pentru SEE)

03/Volumul 29
            
            
               RO
            
            
               Jurnalul Ofícial al Uniunii Europene
            
            
               84
            
         31999D0527
   
               L 203/63
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 14 iulie 1999
   de stabilire a condițiilor speciale care reglementează importurile produselor pescărești și de acvacultură originare din Oman
   [notificată cu numărul C(1999) 2059]
   (Text cu relevanță pentru SEE)
   (1999/527/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE a Consiliului (2), în special articolul 11,
   
               (1)
            
            
               întrucât o echipă de experți ai Comisiei a efectuat o inspecție în Oman pentru a verifica condițiile în care produsele pescărești sunt produse, stocate și expediate în Comunitate;
            
         
               (2)
            
            
               întrucât dispozițiile legislației din Oman privind inspecțiile și controalele sanitar-veterinare ale produselor pescărești pot fi considerate echivalente celor prevăzute de Directiva 91/493/CEE;
            
         
               (3)
            
            
               întrucât în Oman Directoratul General al Resurselor Pescărești (DGFR) din cadrul Ministerului Agriculturii și Pescuitului este capabil să verifice eficient aplicarea legislației în vigoare;
            
         
               (4)
            
            
               întrucât procedura de obținere a certificatului de sănătate prevăzut la articolul 11 alineatul (4) litera (a) din Directiva 91/493/CEE trebuie să acopere și definirea unui model de certificat, cerințele minime privind limba (limbile) în care trebuie întocmit și funcția persoanei împuternicite să îl semneze;
            
         
               (5)
            
            
               întrucât, în temeiul articolului 11 alineatul (4) litera (b) din Directiva 91/493/CEE, pe ambalajele produselor pescărești ar trebui să fie aplicată o ștampilă cu numele țării terțe și numărul aprobării/înregistrării unității, navei fabrică, depozitului frigorific sau navei frigorifice de origine;
            
         
               (6)
            
            
               întrucât, în temeiul articolului 11 alineatul (4) litera (c) din Directiva 91/493/CEE, ar trebui să fie întocmită o listă a unităților, navelor fabrică sau depozitelor frigorifice aprobate/înregistrate; întrucât trebuie să fie întocmită o listă a navelor frigorifice înregistrate în sensul Directivei 92/48/CEE (3); întrucât aceste liste trebuie să fie întocmite pe baza unei comunicări emise Comisiei de către DGFR; întrucât, în consecință, DGFR trebuie să asigure conformitatea cu dispozițiile prevăzute în acest scop la articolul 11 alineatul (4) din Directiva 91/493/CEE;
            
         
               (7)
            
            
               întrucât DGFR a dat asigurări oficiale privind respectarea normelor stabilite la capitolul V din anexa la Directiva 91/493/CEE și privind îndeplinirea unor cerințe echivalente cu cele stabilite de directiva menționată anterior pentru aprobarea sau înregistrarea unităților, navelor fabrică, depozitelor frigorifice și a navelor frigorifice de origine;
            
         
               (8)
            
            
               întrucât măsurile prevăzute de prezenta decizie corespund avizului Comitetului veterinar permanent,
            
         ADOPTĂ PREZENTA DECIZIE:
   Articolul 1
   Directoratul General al Resurselor Pescărești (DGFR) din cadrul Ministerului Agriculturii și Pescuitului este autoritatea competentă în Oman pentru verificarea și certificarea respectării de către produsele pescărești și de acvacultură a cerințelor Directivei 91/493/CEE.
   Articolul 2
   Produsele pescărești și de acvacultură originare din Oman trebuie să îndeplinească următoarele condiții:
   
               1.
            
            
               fiecare lot trebuie însoțit de un certificat sanitar veterinar original numerotat, completat corect, semnat, datat și conținând o singură foaie în conformitate cu modelul din anexa A la prezenta decizie;
            
         
               2.
            
            
               produsele trebuie să provină din unități, nave fabrică, depozite frigorifice aprobate sau nave frigorifice înregistrate prevăzute de anexa B la prezenta decizie;
            
         
               3.
            
            
               cu excepția produselor pescărești în vrac congelate și destinate fabricării produselor alimentare conservate, toate ambalajele trebuie să aibă marcat cu litere neradiabile cuvântul „Oman” și numărul aprobării/înregistrării unității, navei fabrică, depozitului frigorific sau navei frigorifice de origine.
            
         Articolul 3
   (1)   Certificatele prevăzute la articolul 2 alineatul (1) trebuie redactate cel puțin într-o limbă oficială a statului membru în care sunt efectuate controalele.
   (2)   Certificatele trebuie să conțină numele, calitatea și semnătura reprezentantului DGFR și ștampila oficială a acestuia, într-o culoare diferită de cea a altor indicații.
   Articolul 4
   Prezenta decizie se adresează statelor membre.
   
      Adoptată la Bruxelles, 14 iulie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 268, 24.9.1991, p. 15.
   
      (2)  JO L 24, 30.1.1998, p. 31.
   
      (3)  JO L 187, 7.7.1992, p. 41.
   ANEXA A
   
      
   
      
   ANEXA B
   LISTA UNITĂȚILOR APROBATE
   
               Nr.
            
            
               Nume
            
            
               Adresă
            
         
               QC92/1
            
            
               Oman Fisheries Co. Muscat (Ghala)
            
            
               Ruwi
            
         
               QC92/10
            
            
               Al-Arkan Trading Co. Sohar
            
            
               Sohar
            
         
               QC92/20
            
            
               Anees Trad. Centre LLC Muscat (Darseit)
            
            
               Muttrah
            
         
               QC92/33
            
            
               Al-Muqalla Trading Est. Sur
            
            
               Sur